**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 26.02.2021 г. (петък) от 11,00 часа и резервна дата за заседанието на 05.03.2021 г. (петък)

**УВАЖАЕМИ ОБЩИНСКИ СЪВЕТНИЦИ,**

Съгласно разпоредбата на чл. 198б, т. 2 от Закона за водите (ЗВ), управлението на ВиК системите се осъществява от Асоциация по ВиК, доколкото собствеността спрямо ВиК системите и съоръженията в границите на обособената територия е разпределена между Държавата и общините, респ. между няколко общини. На основание чл. 198в, ал. 1 ЗВ, във връзка с чл. 5, ал. 2, т. 1 и чл. 6, т. 2 от Правилника за организацията и дейността на асоциациите по водоснабдяване и канализация (ПОДАВК), издаден от Министъра на регионалното развитие, обн. ДВ бр. 66/08.08.2014 г., Асоциациите по ВиК са юридически лица със седалище и адрес в Областната администрация на съответната обособена територия. Същите се председателстват от областните управители на административните области, в които попадат съответните обособени територии.

Съгласно чл. 198в, ал. 6 от ЗВ и чл. 10, ал. 1,ал. 2 и ал. 3 във връзка с чл. 9, ал. 2 и чл.21, ал. 1 от ПОДАВК, общото събрание се свиква на редовни и извънредни заседания от председателя на асоциацията, по негова инициатива или по писмено искане на членовете й, които притежават поне десет на сто от гласовете в общото събрание.

В тази връзка в Община Русе е постъпило писмо с вх. №15-216-2/15.01.2021 г. от Областния управител на Област Русе, в качеството на Председател на Асоциацията по ВиК на обособената територия, обслужвана от „Водоснабдяване и канализация“ ООД – Русе с покана за свикване на редовно заседание на Общото събрание на Асоциацията по ВиК, насрочено на

26.02.2021 г. (петък) от 11,00 часа в Зала №1 на Областна администрация – Русе, като съгласно изискванията на изменението на Правилника за организацията и дейността на АВиК от 12.01.2021 г. е определена и резервна дата за заседанието на 05.03.2021 г. (петък) от 11,00 часа, при следния проект за дневен ред:

1. Приемане на Годишния отчет за дейността на Асоциацията по ВиК – Русе през 2020 г.
2. Приемане на Отчет за изпълнението на бюджета на Асоциацията по ВиК – Русе за 2020 г.
3. Приемане на Годишен финансов отчет на Асоциацията по ВиК – Русе за 2020 г.
4. Приемане на Проект на бюджета на Асоциацията по ВиК – Русе за 2021 г.
5. Други.

Към поканата за редовно заседание са приложени:

1. Форми по Годишен финансов отчет на Асоциацията по ВиК – Русе за 2020 г.;

2. Проект на бюджет на Асоциацията по ВиК – Русе за 2021 г.

На основание чл.198е, ал.3 и 5 от ЗВ, в компетентността на Общински съвет – гр. Русе са вменени правомощия да определя представител на Община Русе и мандат, при невъзможност за лично участие на Кмета на Община Русе, както и да съгласува позицията на представляващия Общината по въпросите от дневния ред, определени за разглеждане на насрочено заседание на Общото събрание на Асоциацията по ВиК.

Предвид гореизложеното и с оглед на това, че краткият срок не е позволява прилагането на установената процедура, на основание чл.63, ал.2, т. 2 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общински съвет – Русе да вземе следното

**Р Е Ш Е Н И Е:**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198е, ал.3 и 5 от Закона за водите, във връзка с чл.5, ал.5 и 6 от Правилника за организацията и дейността на асоциациите по водоснабдяване и канализация, Общински съвет – Русе **реши:**

I. При невъзможност за лично участие на Кмета на Община Русе в редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 26.02.2021 г. (петък) от 11,00 часа в Зала №1 на Областна администрация – Русе и резервна дата за заседанието на 05.03.2021 г. (петък) от 11,00 часа, оправомощава г-жа Магдалина Илиева - Заместник-Кмет на Община Русе с ресор „Устройство на територията” да представлява Община Русе на редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за провеждане в посочените ден, час и място.

II. Оправомощава представителя на Община Русе да подкрепи и да гласува положително по точките от дневния ред на редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 26.02.2021 г. (петък) от 11,00 часа в Зала №1 на Областна администрация – Русе и резервна дата за заседанието на 05.03.2021 г. (петък) от 11,00 часа, както следва:

1. Приемане на Годишния отчет за дейността на Асоциацията по ВиК – Русе през 2020 г.

2. Приемане на Отчет за изпълнението на бюджета на Асоциацията по ВиК – Русе за 2020 г.

3. Приемане на Годишен финансов отчет на Асоциацията по ВиК – Русе за 2020 г.

4. Приемане на Проект на бюджета на Асоциацията по ВиК – Русе за 2021 г.

5. Други.

III. При настъпване на промени в процеса на обсъжданията на въпросите от дневния ред на редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 26.02.2021 г. (петък) от 11,00 часа в Зала №1 на Областна администрация – Русе и резервна дата за заседанието на 05.03.2021 г. (петък) от 11,00 часа, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**Приложения:** 1. Копие на писмо с вх. №15-216-2#1/15.01.2021 г. от Областния управител на Област Русе със съответните приложения.

**ВНОСИТЕЛ:**

**ПЕНЧО МИЛКОВ**

*Кмет на Община Русе*